Татарстан китап нәшрияты Россиянең милли китап фестивалендә уңышлы катнашты (ФОТО)

	Бу көннәрдә Махачкала шәһәрендә Дагыстан Матбугат һәм мәгълүмат министрлыгы, Россия китап нәширләре ассоцияциясе тарафыннан оештырылган Россиянең милли китап фестивале уза. Бирегә Татарстан китап нәшрияты үзенең иң яхшы китапларын алып килде.	 Фестивальдә Россия китап нәширләре ассоцияциясе, Милли китап нәширләре советы, Россия язучылар берлеге, Россия китап палатасы, илнең нәшрият йортлары вәкилләре катнаша. Мәскәү кунакларыннан кала, бирегә шулай ук Удмурт, Саха (Якутия), Чувашстан, Башкортстан республикаларыннан, Төмән өлкәсе, Төньяк Кавказ төбәкләреннән дә нәширләр килде.

Китап фестивале мәйданчыкларында тамашачы китап бастыру эшчәнлегенә бәйле  яңа проектлар белән таныша, язучылар белән очраша, әдәбият үсешенә бәйле файдалы чыгышлар ишетә, мастер-классларда катнаша. Биредә шулай ук Дагыстан дәүләт филармониясе артистлары чыгышын карарга, сәнгать күргәзмәсе белән танышырга була.

Фестиваль Дагыстан республикасында китап укуны популярлаштыру, тәҗрибә уртаклашу, милли һәм дөньяви әдәбият белән таныштыруны макстан итеп куя.    
	---	
Татарстан китап нәшрияты

	№ --- | 11.12.2021	


